Sablonvita:Hagymás növények

message: Szeretném megjegyezni, hogy a hagymagumó, a gumó, a rizóma nincs alárendelve a hagymának, mind módosult hajtások. A gyökérgumó pedig gyökér-eredetű, tehát nem hajtás. Ez utóbbit kivéve lehetne a navbox címe Módosult földbeli hajtások. Persze nagyon jó lenne tisztázni ezeket a fogalmakat a wikin is, hogy ne forrástalan cikkek értelmezzék a növényi részeket. 
Egyébként szerintem jó lenne egy növényi szervek navbox gyökér-szár-levél-virág-virágzat csak valahogy úgy, hogy ne legyen túl hosszú, de legyen egységes. Megnézem hogy van-e ilyen más wikiken. --Yera vita 2014. március 12., 17:23 (CET)
Ezt találtam, sok nyelven megvan kisebb-nagyobb változásokkal. Remélem sikerül dűlőre jutni. --Yera vita 2014. március 13., 19:50 (CET)
replies: text: Yera megjegyzéseivel egyetértek, s a növényi szervekkel kapcsolatos navbox létrehozását is támogatom. Az angol sablon a botanikában ad eligazodási ötletet; egy ilyent is csinálhatunk, bár ez utóbbit (azaz az egész botanikát átfogó sablont, de főleg az érintett szócikkeinek alapos és tisztességes megírását) nagy falatnak látom. --Sphenodon vita 2014. március 14., 22:58 (CET)
replies: text: :Lehet hogy van más ilyesmi sablon, ezt csak gyorsan találtam. Ha csak a növényi részeket vennénk belőle kezdetnek? És nem feltétlenül a magyarításával, hanem kiindulópontként használva, a magyar meglévő (és egyértelműen hiányzó) cikkeket összefoglalni (pl. a virágtakaró cikkre én nem gondolnék a növényi részeknél, így jól látható lenne, hogy ilyen is van).

text: :Sajnos ennek a sablonnak egyre kevesebb értelmét látom, néhol családhoz, néhol nemzetséghez, néhol éppen fajhoz beillesztve. Tulajdonképpen mire jó ez? A nem használt életforma-kategóriák helyettesítésére, kiegészítésére? Tartok tőle, hogy monumentálissá és átláthatalanná nőne (bár így nem maradhat semmiképpen). --Yera vita 2014. március 15., 02:38 (CET)
replies: text: ::Valahogyan mindenképpen javaslom a rendezést, mert ez a sablon szerintem sem a legjobb. Yera, a növényi részekre vonatkozó felvetésedet elsőre támogatom; lehet, hogy először össze kellene írni valahol, hogy mennyi növényi részt vennénk be ebbe az új sablonba, azaz mennyire tagoljuk szét a növényi részeket további részekre (azaz pl. legyen mindenféle levél egy helyen megemlítve, vagy minden levéltípusnak legyen külön szócikke, ugyanez a módosult növényi részekkel kapcsolatosan is stb.). Ezzel az új sablonnal kapcsolatosan, lehet, hogy másik helyen kellene egy megbeszélést indítani? --Sphenodon vita 2014. március 16., 17:47 (CET)

text: Ez a sablon jelenleg a hagymás virágokat tartalmazza. Azért hoztam létre mert sokan keresik ilyen, vagy hasonló néven. Elolvasva a fent írtakat: Egyetértek Yera ötletével, hogy jó lenne egy növényi szerveket is összefoglaló sablon. Azonban nem tartom jó ötletnek hogy ezt a sablont olyan módon bővítsük, hogy minden növényi részt tartalmazzon. Egy „Növénytan”, vagy „Botanika” portál képes volna összefogni a növényekkel kapcsolatos cikkeket. A sablonok szvsz nem erre valók. Megnéztem a Yera által linkelt angol lapot is, de átvételét nem javaslom. Egy jól átgondolt portál - terv, amit több szerkesztő is átnézne, javaslatot tenne - minden bizonnyal rendbe tenné ezt a témát. Aztán a már meglévő sablonok és a még hiányzók megírásával, könnyíthetnénk a szócikkek közötti navigálásban. A portál segítségével talán a most kaotikusnak tűnő kategóriák is rendezhetők lennének. A fentieket Yera megkeresése miatt írtam le és megértem ha másoknak más a véleménye.  - Üdv. » KeFe «  Társalgó 2014. március 17., 01:12 (CET)
Sajnálom hogy ennyire másfelé ment el a beszélgetés, nem ez volt a célom azzal a botanikás sablon emítéssel. Sokkal inkább az első 3 mondat, hogy ez a sablon nem jó így. Kedves KeFe, hogy erre az a válasz hogy a hagymás virágokat tartalmazza, ugyanúgy nem korrekt, mert nem a hagymás virágokat tartalmazza.
Egy javaslatot tettem, de úgy érzem, más irányba gondolkodunk, hogy te valamiféle kertészeti felhasználási szempontot veszel figyelembe, míg én pusztán csak alapvető botanikai fogalmakat szeretnék a helyükön megtartani. Ennyi erről a sablonról.
A többi mind ötlet. 
A kertészet kategória tényleg kaotikus, de amiről szó kéne hogy legyen, az az életforma kategóriák, ami nem kaotikus, csak a lágy szárúak tovább bontása hiányzik belőle. Felejtsük is el az angol sablont, nem jó, és mi sem tudnánk momentán jobbat csinálni.
Következő ötlet: nem lenne jobb megoldás, ha sablon helyett kategóriák lennének vagy egy kerti virágokhoz hasonló cikk a hagymásokról (amik se nem gumósok, se nem hagymagumósok, se gyökérgumósok, se rizómások)?--Yera vita 2014. március 17., 17:00 (CET)

text: A kategóriák talán nem annyira látványosak az olvasó számára, a szerkesztők számára azonban hasznosak lehetnek. Vagy egy lista, de sokkal inkább egy szócikk lenne jó a hagymás növényekről, vagy esetleg éppen a Hagyma (növényalaktan) szócikket lehetne bővíteni csak a hagymás növényekkel? (Talán ez lehetne a legjobb.) Hirtelen ötletként jutott eszembe, nem tudom, hogy' látjátok. --Sphenodon vita 2014. március 17., 23:46 (CET)
replies: text: :Sphenodonötlete tetszik, egy hagymásokat összefoglaló szócikkben felsprolni, de a sablont még ekkor sem szüntetném meg, hiszen a navigálást is segíteni kell. Ha Yera-nak nemtetszik a sablonban lévő (gumósok, hagymagumósok, gyökérgumósok, se rizómások) akkor vegye egykalap alá „Hagymás virágok” néven, bár nem értem mi ezzel a baj?.  - Üdv. » KeFe «  Társalgó 2014. március 18., 01:29 (CET)
replies: text: ::Személy szerint abban látom a problémát, Yerával egyetértve, hogy a hagyma, a hagymagumó, a gyökérgumó, a gumó és a rizóma különböző dolgok. A hagymás növények olyan növények, amelyeknek hagymájuk van, s nem hagymagumójuk, gyökérgumójuk, gumójuk vagy rizómájuk. --Sphenodon vita 2014. március 18., 01:51 (CET)

text: :Én mindig a gyakorlat oldalán állok és hiszem hogy az olvasóknak ez kedvez. Ha Ti másként látjátok alakítsátok át a sablont és csak a hagymásokat hagyjátok meg benne. Ekkor azonban a többire is megellene alkotni egy-egy sablont. Ezt követően lecserélni a jelenlegit a megfelelő új sablonnal.  - Üdv. » KeFe «  Társalgó 2014. március 18., 05:22 (CET)
replies: text: ::Ezzel kapcsolatosan javasoltam én is, Yerával egyetértve, hogy a sablon alkalmazásával inkább hagyjunk fel. Helyette egy szócikkben említsük meg a sablonban szereplő növényeket (mindegyiket a maga helyén: a hagymásokat a hagymásoknál, a rizómásakat a rizómásaknál stb.). Erre, ahogy' fent a véleményemben említettem, a legjobb helynek az adott növényi részekről szóló szócikkeket látom, tehát a hagymával rendelkező növényeket a Hagyma (növényalaktan) szócikkben lehetne felsorolni, a rizómával rendelkező növényeket a Gyöktörzs szócikkben stb. KeFe, azt mondod, hogy a gyakorlatban minden ilyen földfelszín alatti növényi részt hagymának neveznek? Ha igen, akkor ez alapvetően pontatlan a fentiekben már Yera és általam említettek alapján. Ezekben a földfelszín alatti növényi részekben csak azt látom közösnek, hogy a föld felszíne alatt találhatók, de ez egyáltalán nem azt jelenti, hogy ugyanarról a dologról van szó. Felépítésükben, kifejlődésükben ezek különböznek, ezért javaslom külön szerepeltetni őket. --Sphenodon vita 2014. március 18., 12:52 (CET)

text: NEM! én ilyet nem mondtam! Csupán arra szerettem volna utalni hogy a gyakorlatban keresik ezeket a növényeket és a sablon segít megtalálni. Azzal kapcsolatban hogy szedjük szét és külön-külön szerpeljen mindegyik a maga helyén - egyetértek. Csak másolja át valaki... A PORTÁL készítésről azonban mindenki hallgat, elodázni lehet, de előbb-utóbb meg kell csinálni - nem lesz kis feladat és nagyon át kell gondolni mi hova kerüljön.   - Üdv. » KeFe «  Társalgó 2014. március 18., 17:23 (CET)
Ne haragudj, de egy sablon vitalapján vagyunk, hogy jön ide a portál? Vesd fel valamelyik kocsmafalon, ha gondolod. Sphenodon utolsó bejegyzéséhez nem tudok részemről mit hozzátenni, sajnos nem értem hogy ezek után már mit nem értessz. Mit keresnek az emberek, hogy hagymások? Csináljunk erről átirányítást a hagymára? Szétszedem én a sablont, és beillesztem a cikkekbe a növényeket, örülök hogy Sphenodonnak eszébe jutott ez a lehetőség. --Yera vita 2014. március 18., 17:48 (CET)
KeFe, azért kérdeztem, mert nem voltam benne biztos, hogy te is úgy érted-e. Ezek szerint nem. Amennyiben a válaszod „Nem” a kérdésemre, akkor nem értem, hogy hogyan jön össze az, hogy „a gyakorlatban keresik ezeket a növényeket és a sablon segít megtalálni” és az, hogy a hagymás növények között felsorolsz gumós, rizómás stb. növényeket. Egyszerűen helytelen felsorolni pl. a gumós növényeket a hagymás növények címszó alatt. Aki rákeres a „hagyma” névre, eljuthat a módosult növényi részről szóló szócikkhez, s ott elolvashatja, hogy milyen hagymás növények léteznek: egyszerre, egy helyen tudja ezeket olvasni. Ezek szerint Yera is hasonlóan gondolja, mint én, ezért javaslom, tegyünk eszerint. Én sem tudom, a portál hogyan jön ide. Továbbá ismételten megkérlek, hogy amikor idézel tőlem, akkor ne kivágd a hozzászólásomból a mondatomat, hanem másold, mert kivágás esetén is módosítod a hozzászólásomat, ami nem korrekt dolog. Most visszamásoltam a hozzászólásomba a neked szóló kérdésemet. --Sphenodon vita 2014. március 18., 21:36 (CET)

thread_title:  Törlési megbeszélés eredménye (2014. március)